Райнер Мария Рилке
Есенно настроение

Превод от немски: Стоян Бакърджиев, 1979

chitanka.info

Като при смъртник въздухът с прохлада

изпълва стаята; вън бди смъртта.

Над покривите бледен блясък пада

и гасне като зрака на свещта.

В улуците дъждовни струи хъркат,

оглежда вятър мъртвите листа.

През сивината облачета хвъркат —

напомнят бекасинови ята.

1895

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.